CELEX: E2011J0001
Language: et
Date: 2011-12-15 00:00:00
Title: Otsus, 15. detsember 2011 , kohtuasjas E-1/11 – Dr A (Isikute vaba liikumine – Direktiiv 2005/36/EÜ – Kutsekvalifikatsiooni tunnustamine – Rahvatervishoid – Mittediskrimineerimine – Proportsionaalsus)

11.10.2012   
            
            
               ET
            
            
               Euroopa Liidu Teataja
            
            
               C 307/22
            
         OTSUS,
   15. detsember 2011,
   kohtuasjas E-1/11
   Dr A
   (Isikute vaba liikumine – Direktiiv 2005/36/EÜ – Kutsekvalifikatsiooni tunnustamine – Rahvatervishoid – Mittediskrimineerimine – Proportsionaalsus)
   2012/C 307/08
   Kohtuasjas E-1/11: Dr A, on Statens helsepersonellnemnd (Norra tervishoiutöötajate apellatsiooninõukogu) järelevalveameti ja kohtu asutamise kohta sõlmitud EFTA riikide lepingu artikli 34 alusel esitanud kohtule TAOTLUSE seoses direktiivi 2005/36/EÜ ja muu EMP õiguse tõlgendamisega. Kohus, koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson, tegi 15. detsembril 2011 otsuse, mille resolutiivosa on järgmine:
   
               —
            
            
               Põhimõtteliselt on vastuolus direktiiviga 2005/36/EÜ, kui EMP liikmesriikide ametiasutused kohaldavad riiklikke õigusnorme, millega nähakse ette õigus keelduda arsti tegevusluba andmast mõnest teisest liikmesriigist pärit sisserännanud taotlejale, kes täidab formaalselt direktiivi nõudeid kutsekvalifikatsioonide vastastikuse tunnustamise õiguse saamiseks.
            
         
               —
            
            
               EMP liikmesriigil on siiski õigus seada luba sõltuvusse asjaolust, kas taotleja oskab vastuvõtvas liikmesriigis kutsealal tegutsemiseks vajalikke keeli.
            
         
               —
            
            
               Lisaks võib EMP liikmesriik peatada või tühistada sisserännanud isiku loa arstina tegutseda, võttes arvesse teavet tema muul kutsekvalifikatsioonil kui keeleoskusel põhineva isikliku sobivuse kohta, ent seda ainult juhul, kui seesugused nõuded on objektiivselt põhjendatud ja proportsionaalsed eesmärgiga kaitsta rahva tervist ning kui samasugune teave tooks kaasa ka riikliku arsti tegevusloa peatamise või tühistamise. Kui hinnangu andmise ajal on pädevate ametiasutuste käsutuses seesugused peatamise või tühistamise põhjendused, võib loa andmisest keelduda.